ddrg/super_eurlex huggingface dataset:
Komission päätös, tehty 18 päivänä helmikuuta 1997, kolmansista maista tuotavien tuotteiden ja eläinten eläinlääkärintarkastuksia varten hyväksyttyjen rajatarkastusasemien luettelosta ja komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä tehdyn päätöksen 96/742/EY muuttamisesta (ETA:n kannalta merkityksellinen teksti)



Virallinen lehti nro L 064 , 05/03/1997 s. 0019 - 0021



KOMISSION PÄÄTÖS, tehty 18 päivänä helmikuuta 1997, kolmansista maista tuotavien tuotteiden ja eläinten eläinlääkärintarkastuksia varten hyväksyttyjen rajatarkastusasemien luettelosta ja komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä tehdyn päätöksen 96/742/EY muuttamisesta (ETA:n kannalta merkityksellinen teksti) (97/165/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 4 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan 4 kohdan, sekä katsoo, että komission päätöksessä 96/742/EY (3) luetteloidaan kolmansista maista tuotavien tuotteiden ja eläinten eläinlääkärintarkastuksia varten hyväksytyt rajatarkastusasemat, komission yksiköt ovat tarkastaneet tietyt rajatarkastusasemat; jäsenvaltiot voivat lisäksi ehdottaa, että luetteloon merkittyjä asemia poistetaan tai että siihen lisätään uusia asemia, jotka on tarkastettava ennen luetteloon lisäämistä, ottaen huomioon tarkastusten tulokset ja jäsenvaltioiden toimivaltaisten viranomaisten esittämät ehdotukset on tarpeen muuttaa päätöstä 96/742/EY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 96/742/EY liite seuraavasti: 1. Korvataan Belgiaa koskevassa osassa rajatarkastusasemia koskevat merkinnät seuraavasti: >TAULUKON PAIKKA> 2. Korvataan Kreikkaa koskevassa osassa rajatarkastusasemia koskevat merkinnät seuraavasti: >TAULUKON PAIKKA> 3. Korvataan Italiaa koskevassa osassa rajatarkastusasemia koskevat merkinnät seuraavasti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä helmikuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 268, 24.9.1991, s. 56 (3) EYVL N:o L 338, 28.12.1996, s. 91
97/155/EY, Euratom: Neuvoston päätös, tehty 24 päivänä helmikuuta 1997, talous- ja sosiaalikomitean jäsenen nimeämiseksi



Virallinen lehti nro L 060 , 01/03/1997 s. 0061 - 0061



NEUVOSTON PÄÄTÖS, tehty 24 päivänä helmikuuta 1997, talous- ja sosiaalikomitean jäsenen nimeämiseksi (97/155/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 194 ja 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 ja 167 artiklan, ottaa huomioon jäsenten nimeämisestä talous- ja sosiaalikomiteaan 21 päivänä syyskuuta 1994 alkavaksi ja 20 päivänä syyskuuta 1998 päättyväksi kaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1), katsoo, että edellä mainitun komitean jäsenen paikka on vapautunut Gian Paolo Carrozzan eron vuoksi, josta on ilmoitettu neuvostolle 18 päivänä lokakuuta 1996, ottaa huomioon Italian hallituksen 21 päivänä tammikuuta 1997 esittämät ehdokkaat, ja saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Maurizio Angelo nimetään Euroopan talous- ja sosiaalikomitean jäseneksi Gian Paolo Carrozzan tilalle hänen toimikautensa loppuun eli 20 päivään syyskuuta 1998 saakka. Tehty Brysselissä 24 päivänä helmikuuta 1997. Neuvoston puolesta H. VAN MIERLO Puheenjohtaja (1) EYVL N:o L 257, 5.10.1994, s. 20
97/225/EY: Neuvoston päätös, tehty 10 päivänä huhtikuuta 1995, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamista koskevan sopimuksen tekemisestä Euroopan yhteisön sekä Islannin tasavallan, Norjan kuningaskunnan ja Sveitsin valaliiton välisenä kirjeenvaihtona



Virallinen lehti nro L 091 , 05/04/1997 s. 0013 - 0013



NEUVOSTON PÄÄTÖS, tehty 10 päivänä huhtikuuta 1995, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamista koskevan sopimuksen tekemisestä Euroopan yhteisön sekä Islannin tasavallan, Norjan kuningaskunnan ja Sveitsin valaliiton välisenä kirjeenvaihtona (97/225/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan toisen kohdan ensimmäisen virkkeen kanssa, ottaa huomioon komission ehdotuksen, sekä katsoo, että yhteisestä passitusmenettelystä tehdyn Euroopan talousyhteisön ja Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton yleissopimuksen (1) 15 artiklan toisella kohdalla annetaan yleissopimuksen nojalla perustetulle sekakomitealle valtuudet antaa suosituksia yleissopimuksen muuttamisesta, sekakomitea on suositellut yleissopimuksen muuttamista siten, että se mahdollistaisi saatavien perimisen sopimuspuolten välisen keskinäisen avunannon avulla, ja kyseiset muutokset sisältyvät sekakomitean suosituksen N:o 1/94; olisi hyväksyttävä tuohon suositukseen liittyvä kirjeenvaihtona tehty sopimus. ON PÄÄTTÄNYT SEURAAVAA: 1 artikla Yhteisön puolesta hyväksytään sopimuksen tekeminen Euroopan yhteisön sekä Islannin tasavallan, Norjan kuningaskunnan ja Sveitsin valaliiton välisenä kirjeenvaihtona yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Luxemburgissa 10 päivänä huhtikuuta 1995. Neuvoston puolesta A. JUPPÉ Puheenjohtaja (1) EYVL N:o L 226, 13.8.1987, s. 2
97/250/EY: Komission päätös, tehty 25 päivänä maaliskuuta 1997, Itävallan esittämän naudan tarttuvan trinotrakeiitin (IBR) hävittämisohjelman hyväksymisestä (ETA:n kannalta merkityksellinen teksti)



Virallinen lehti nro L 098 , 15/04/1997 s. 0019 - 0019



KOMISSION PÄÄTÖS, tehty 25 päivänä maaliskuuta 1997, Itävallan esittämän naudan tarttuvan trinotrakeiitin (IBR) hävittämisohjelman hyväksymisestä (ETA:n kannalta merkityksellinen teksti) (97/250/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna komission päätöksellä 97/122/EY (2), ja erityisesti sen 9 artiklan 3 kohdan, sekä katsoo, että naudan tarttuvan trinotrakeiitin (IBR) hävittämisohjelma otettiin käyttöön Itävallassa maaliskuussa 1995; tämä ohjelma hyväksyttiin komission päätöksellä 95/62/EY (3) kahden vuoden määräajaksi, joka päättyy 28 päivänä helmikuuta 1997, tämä hävittämisohjelma on vielä käytössä; ohjelmalla voidaan saada naudan tarttuva trinotrakeiitti (IBR) hävitetyksi Itävallasta tulevaisuudessa, tämän vuoksi on suotavaa hyväksyä ohjelman jatkuminen seuraavien kolmen vuoden ajan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Itävallan esittämä naudan tarttuvan trinotrakeiitin (IBR) hävittämisohjelma hyväksytään seuraaviksi kolmeksi vuodeksi. 2 artikla Itävallan on saatettava 1 artiklassa tarkoitetun ohjelman täytäntöönpanon edellyttämät lait, asetukset ja hallinnolliset määräykset voimaan 1 päivään huhtikuuta 1997 mennessä. 3 artikla Tämä päätös tulee voimaan 1 päivänä huhtikuuta 1997. 4 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1997. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 (2) EYVL N:o L 45, 15.2.1997, s. 48 (3) EYVL N:o L 55, 11.3.1995, s. 45
97/237/EY: Komission päätös, tehty 14 päivänä maaliskuuta 1997, neuvoston asetuksessa (ETY) N:o 2052/88 määritellyn tavoitteen 2 kohdealueisiin kuuluvien taantuvien teollisuusalueiden luettelon muuttamisesta



Virallinen lehti nro L 094 , 09/04/1997 s. 0020 - 0020



KOMISSION PÄÄTÖS, tehty 14 päivänä maaliskuuta 1997, neuvoston asetuksessa (ETY) N:o 2052/88 määritellyn tavoitteen 2 kohdealueisiin kuuluvien taantuvien teollisuusalueiden luettelon muuttamisesta (97/237/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun neuvoston asetuksen (ETY) N:o 2052/88 (1), sellaisena kuin se on viimeksi muutettuna asetuksella (EY) N:o 3193/94 (2), ja erityisesti sen 9 artiklan 3 kohdan, sekä katsoo, että komission päätöksessä 94/169/EY (3) vahvistetaan teollisuuden taantumisesta kärsivien seutujen alustava luettelo kaudeksi 1994-1996, tätä luetteloa on muutettu komission päätöksellä 96/472/EY (4) ohjelmakauden 1997-1999 osalta, ja päätöksessä 96/472/EY on erään tavoitteen 2 kohdealueisiin kuuluvan teollisuusalueen nimitystä koskeva virhe, ON TEHNYT TÄMÄN PÄÄTÖKSEN: 1 artikla Muutetaan asetuksen (ETY) N:o 2052/88 9 artiklan 3 kohdan mukaisesti tavoitteen 2 kohdealueiksi kaudella 1997-1999 kelpuutettavien taantuvien teollisuusalueiden luetteloa täydentämällä Madridin NUTS III -tason kohdealueen osalta "Universidad Politécnica" mainintaan liittyvää mainintaa "Ciudad Universitaria" maininnalla "Escuela Técnica Superior de Ingenieros Industriales, Escuela Técnica Superior de Ingenieros de Minas, Facultad de Informática". 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä maaliskuuta 1997. Komission puolesta Monika WULF-MATHIES Komission jäsen (1) EYVL N:o L 185, 15.7.1988, s. 9 (2) EYVL N:o L 337, 24.12.1994, s. 11 (3) EYVL N:o L 81, 24.3.1994, s. 1 (4) EYVL N:o L 193, 3.8.1996, s. 54
97/249/EY: Komission päätös, tehty 25 päivänä maaliskuuta 1997, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta tehdyn komission päätöksen 92/452/ETY muuttamisesta (ETA:n kannalta merkityksellinen teksti)



Virallinen lehti nro L 098 , 15/04/1997 s. 0017 - 0018



KOMISSION PÄÄTÖS, tehty 25 päivänä maaliskuuta 1997, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta tehdyn komission päätöksen 92/452/ETY muuttamisesta (ETA:n kannalta merkityksellinen teksti) (97/249/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1), sellaisena kuin se on viimeksi muutettuna komission päätöksellä 94/113/EY (2), ja erityisesti sen 8 artiklan 1 kohdan, sekä katsoo, että komission päätöksessä 92/452/ETY (3), sellaisena kuin se on viimeksi muutettuna päätöksellä 97/104/EY (4), vahvistetaan yhteisöön suuntautuvaan naudansukuisten kotieläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelo, Amerikan yhdysvaltojen toimivaltaiset viranomaiset ovat toimittaneet muutoksen alkionsiirtoryhmiensä luetteloon; komissio on saanut takeet direktiivin 89/556/ETY 8 artiklassa täsmennettyjen edellytysten noudattamisesta, on tarpeen muuttaa hyväksyttyjen ryhmien luettelo Amerikan yhdysvaltojen osalta, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla a) Lisätään seuraavat ryhmät päätöksen 92/452/ETY liitteen Amerikan yhdysvaltoja koskevaan 3 osaan: >TAULUKON PAIKKA> b) poistetaan seuraava ryhmä päätöksen 92/452/ETY liitteen Amerikan yhdysvaltoja koskevasta 3 osasta: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 302, 19.10.1989, s. 1 (2) EYVL N:o L 53, 24.2.1994, s. 23 (3) EYVL N:o L 250, 29.8.1992, s. 40 (4) EYVL N:o L 36, 6.2.1997, s. 31
11.4.97 FI Euroopanyhteisöjenvirallinenlehti NroL96/37
KOMISSION PÄÄTÖS,
tehty1päivänähuhtikuuta1997,
voinostojenkeskeyttämisestä tietyissäjäsenvaltioissa
(Ainoastaantanskan-,saksan-,kreikan-,englannin-,ranskan-,hollannin-,suomen-jaruot­
sinkielisettekstitovattodistusvoimaiset )
(97/243/EY)
EUROOPANYHTEISÖJEN KOMISSIO,joka
ottaahuomioonEuroopanyhteisönperustamissopimuk ­
sen,
ottaahuomioonmaito-jamaitotuotealan yhteisestämark­
kinajärjestelystä 27päivänäkesäkuuta1968annetun
neuvostonasetuksen(ETY)N:o804/68('),sellaisenakuin
seonviimeksimuutettunaasetuksella(EY)N:o1587/
96(2),jaerityisesti7aartiklan1kohdanensimmäisen
alakohdanja3kohdan,
sekäkatsoo,että
neuvostonasetuksessa (ETY)N:o777/87(3),sellaisena
kuinseonviimeksimuutettunaItävallan,Suomenja
Ruotsinliittymisasiakirjalla ,vahvistetaanolosuhteet,joissa
voinjarasvattomanmaitojauheenostotvoidaankeskeyttää
jaaloittaauudelleen,sekävaihtoehtoiset toimenpiteet ,
jotkavoidaantoteuttaakeskeyttämistapauksissa ,
komissionasetuksessa (ETY)N:o1547/87(4),sellaisena
kuinseonviimeksimuutettunaasetuksella(EY)N:o
1802/95f5),vahvistetaanperusteet,joidenmukaisestivoin
ostottarjouskilpailulla suoritetaantaikeskeytetäänjäsen­
valtiossataiYhdistyneenkuningaskunnan sekäSaksan
liittotasavallan osaltatietylläalueella,
komissionpäätöksessä97/166/EY(6)määrätäänmainit­
tujenostojenkeskeyttämisestä tietyissäjäsenvaltioissa ;
markkinahintoja koskevientietojenperusteellaasetuksen
(ETY)N:o1547/871artiklan3kohdassasäädettyedel­
lytystäyttyytällähetkelläBelgiassa,Tanskassa,Saksassa,
Kreikassa,Ranskassa,Luxemburgissa ,Alankomaissa ,
Itävallassa,Suomessa,Ruotsissa,Pohjois-Irlannissa sekä
Isossa-Britanniassa ;tämänvuoksion-tarpeenmukauttaaluetteloajäsenvaltioista ,joissaedellätarkoitettuakeskeyt­
tämistäsovelletaan,ja
tässäpäätöksessämäärätyttoimenpiteetovatmaidonja
maitotuotteiden hallintokomitean lausunnonmukaiset,
ONTEHNYTTÄMÄNPÄÄTÖKSEN :
1artikla
Asetuksen(ETY)Nro777/871artiklan3kohdassatarkoi­
tetutvoinostottarjouskilpailulla keskeytetäänBelgiassa,
Tanskassa,Saksassa,Kreikassa,Ranskassa,Luxemburgissa ,
Alankomaissa ,Itävallassa,Suomessa,Ruotsissa,Pohjois-Ir­
lannissasekäIsossa-Britanniassa .
2artikla
Kumotaanpäätös97/166/EY.
3artikla
TämäpäätösonosoitettuBelgiankuningaskunnalle ,
Tanskankuningaskunnalle ,Saksanliittotasavallalle ,
Kreikantasavallalle,Ranskantasavallalle,Luxemburgin
suurherttuakunnalle ,Alankomaiden kuningaskunnalle ,
Itävallantasavallalle,Suomentasavallalle,Ruotsinkunin­
gaskunnallesekäIson-Britannian jaPohjois-Irlannin
yhdistyneellekuningaskunnalle .
TehtyBrysselissä 1päivänähuhtikuuta1997.
Komissionpuolesta
FranzFISCHLER
Komissionjäsen
')EYVLN:oL148,28.6.1968,s.13
2)EYVLN:oL206,16.8.1996,s.21
3)EYVLN:oL78,20.3.1987,s.10
<)EYVLNroL144,4.6.1987,s.12
5)EYVLNroL174,26.7.1995,s.27
<EYVLNroL64,5.3.1997,s.22
97/229/EY: Komission päätös, tehty 3 päivänä maaliskuuta 1997, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten tehdyn päätöksen 93/693/EY muuttamisesta (ETA:n kannalta merkityksellinen teksti)



Virallinen lehti nro L 091 , 05/04/1997 s. 0039 - 0039



KOMISSION PÄÄTÖS, tehty 3 päivänä maaliskuuta 1997, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten tehdyn päätöksen 93/693/EY muuttamisesta (ETA:n kannalta merkityksellinen teksti) (97/229/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan, sekä katsoo, että komission päätöksessä 93/693/ETY (2), sellaisena kuin se on viimeksi muutettuna päätöksellä 97/103/EY (3), vahvistetaan luettelo keinosiemennysasemista, jotka on hyväksytty yhteisöön tapahtuvaa naudansukuisten kotieläinten siemennesteen vientiä varten, Puolan ja Slovakian tasavallan toimivaltaiset eläinlääketieteelliset laitokset ovat esittäneet muutoksia yhteisöön tapahtuvaa naudansukuisten kotieläinten siemennesteen vientiä varten hyväksyttyjen keinosiemennysasemien luetteloon; sen vuoksi on tarpeen muuttaa hyväksyttyjen asemien luettelo; komissio on saanut takuut direktiivin 88/407/ETY 9 artiklassa säädettyjen vaatimusten noudattamisesta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/693/EY liite seuraavasti: 1. Lisätään 3 osaan Puolan kohdalle seuraava keinosiemennysasema: "STACJA HODOWLI I UNASIENIANIA ZWIERZAT 36-007 Krasne k/Rzeszowa Hyväksyntänumero: 2-AI-PL". 2. Lisätään 11 osaan Slovakian tasavallan kohdalle seuraava keinosiemennysasema: "INSEMAS s.r.o. Stanica plemenn´ych b´ykov Lieskovská cesta 32 960 01 Zvolen Hyväksyntänumero: ISB SR 03". 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 194, 22.7.1988, s. 10 (2) EYVL N:o L 320, 22.12.1993, s. 35 (3) EYVL N:o L 36, 6.2.1997, s. 29
Neuvoston päätös, tehty 14 päivänä huhtikuuta 1997, sairaanhoitokoulutuksen neuvoa-antavan komitean varsinaisen jäsenen ja varajäsenen nimeämisestä



Virallinen lehti nro C 127 , 24/04/1997 s. 0001 - 0001



NEUVOSTON PÄÄTÖS, tehty 14 päivänä huhtikuuta 1997, sairaanhoitokoulutuksen neuvoa-antavan komitean varsinaisen jäsenen ja varajäsenen nimeämisestä (97/C 127/01) EUROOPAN UNIONIN NEUVOSTO, joka ottaa huomioon sairaanhoitokoulutuksen neuvoa-antavan komitean perustamisesta 27 päivänä kesäkuuta 1977 tehdyn neuvoston päätöksen 74/454/ETY (1) ja erityisesti sen 3 ja 4 artiklan, sekä katsoo, että neuvosto nimesi päätöksellään 25 päivänä heinäkuuta 1994 (2) Paloma GÓMEZ DÍAZin varsinaiseksi jäseneksi ja Misericordia GARCÍA HERNÁNDEZin varajäseneksi 24 päivänä heinäkuuta 1997 päättyväksi toimikaudeksi, ja Espanjan hallitus on esittänyt Honorio Carlos BANDO CASADOa nimettäväksi varsinaiseksi jäseneksi Paloma GÓMEZ DÍAZin tilalle ja Enrique FERNÁNDEZ DEL PINOa nimettäväksi varajäseneksi Misericordia GARCÍA HERNÁNDEZin tilalle, ON PÄÄTTÄNYT SEURAAVAA: Ainoa artikla Nimetään Honorio Carlos BANDO CASADO sairaanhoitokoulutuksen neuvoa-antavan komitean varsinaiseksi jäseneksi Paloma GÓMEZ DÍAZin tilalle ja Enrique FERNÁNDEZ DEL PINO varajäseneksi Misericordia GARCÍA HERNÁNDEZin tilalle näiden jäljellä olevaksi toimikaudeksi eli 24 päivään heinäkuuta 1997 saakka. Tehty Luxemburgissa 14 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL N:o L 176, 15.7.1977, s. 11. (2) EYVL N:o C 221, 9.8.1994, s. 3.
97/273/EY: Komission päätös, tehty 4 päivänä huhtikuuta 1997, tiettyjä Ugandasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 108 , 25/04/1997 s. 0050 - 0050



KOMISSION PÄÄTÖS, tehty 4 päivänä huhtikuuta 1997, tiettyjä Ugandasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (97/273/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että yhteisöön tuoduissa Ugandasta peräisin olevissa niilinahvenfileissä on useaan otteeseen havaittu esiintyneen salmonellaa, salmonellan esiintyminen voi muodostaa vakavan vaaran kansanterveydelle; on tärkeää nopeasti toteuttaa yhteisön tasolla tarvittavat suojatoimenpiteet, kunnes ugandalaiset toimivaltaiset viranomaiset soveltavat ennaltaehkäiseviä terveystoimenpiteitä niilinahvenfileen saastumista vastaan ja komission asiantuntijat suorittavat paikan päällä tarkastuksen näiden toimenpiteiden oikean täytäntöönpanon varmistamiseksi, on tärkeää asettaa Ugandasta peräisin olevien niilinahvenfileiden tuonti järjestelmällisten salmonellatarkastusten alaiseksi, direktiivin 90/675/ETY 4 artiklan 7 kohdan säännösten mukaisesti kaikista näistä salmonellatarkastuksista aiheutuvista kuluista vastaa lähettäjä, vastaanottaja tai näiden edustaja ilman tarkistuksen suorittaneen jäsenvaltion korvausta, tätä toimenpidettä sovelletaan väliaikaisesti, kunnes päätös Ugandasta peräisin olevia kalastustuotteita koskevista erityisistä tuontiedellytyksistä tehdään, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaisia, ON TEHNYT TÄMÄN PÄÄTÖKSEN: 1 artikla Tämä päätös koskee Ugandasta peräisin olevia tuoreita tai pakastettuja niilinahvenen (Lates niloticus) lajiin kuuluvien perattujen ja perkaamattomien kalojen fileitä, viipaleita ja siitä hienonnettua lihaa. 2 artikla Jäsenvaltioiden on suoritettava jokaiselle 1 artiklassa tarkoitettujen tuotteiden erälle salmonellatarkastus asianmukaisen näytteenottosuunnitelman mukaisesti tuotaessa niitä yhteisön alueelle. 3 artikla Jäsenvaltiot antavat luvan tuoda 1 artiklassa tarkoitettuja tuotteita alueelleen tai viedä niitä toiseen jäsenvaltioon vain, jos 2 artiklassa tarkoitetun tarkastuksen tuloksesta käy ilmi, että salmonellaa ei esiinny. 4 artikla Tämän päätöksen soveltamisesta aiheutuvista kaikista kuluista vastaa lähettäjä, vastaanottaja tai näiden edustaja. 5 artikla Tätä päätöstä sovelletaan 30 päivään kesäkuuta 1997. 6 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1